Hrabavky

Hrabavky alebo hrabuľkyblanokrídlovce in: Encyklopédia Slovenska 1 alebo chodbárkyAnonymus: Svet živočíšnej ríše, 1990 (preložila Anna Gutteková) (lat. Pompiloidea) je v niektorých systémoch nadčeľaď patriaca do taxónu žihadlovce (Aculeata), resp. do podradu štíhlopáse (Apocrita).

V starších systémoch táto nadčeľaď zahŕňala len čeľaď hrabavkovité (Pompilidae; vrátane pahrabavkovitých - Ceropalidae). U niektorých autorov zahŕňala aj veľmi malú a zriedkavú čeľaď Rhopalosomatidae; vyplývalo to z toho, že niektoré (nie všetky) štúdie v minulosti ukazovali, že sú čeľade Pompilidae a Rhopalosomatidae fylogeneticky príbuzné.

Situácia sa zmenila štúdiou Pilgrim et al. 2008, podľa ktorej do nadčeľade Pompiloidea patria (z dôvodu príbuznosti) čeľade:
hrabavkovité (lat. Pompilidae)
pamravcovité (lat. Mutilidae, Mutillidae)
Myrmosidae (toto bola v minulosti podčeľaď Myrmosinae v čeľadi Mutilidae)
Sapygidae
Čeľaď Rhopalosomatidae sa naopak už nepovažuje za príbuznú s Pompilidae. 

Novšie texty sa buď držia Pilgrimovej klasifikácie, alebo majú nadčeľaď Pompiloidea obmedzenú na čeľaď Pompilidae, alebo nadčeľaď Pompiloidea vôbec neuvádzajú a jej obsah klasifikujú ako súčasť nadčeľade Vespoidea.

Referencie 

 Zdroje 
Jasič, J. et al.: Entomologický náučný slovník, 1984
Ferianc, O.: Slovenské mená hmyzu, 1975

Pilgrim, E.M., von Dohlen, C.D., Pitts, J.P.: Molecular phylogenetics of Vespoidea indicate paraphyly of the superfamily and novel relationships of its component families and subfamilies, 2008, Zoologica scripta, 37, str. 539-560 (hlavný výstup štúdie je odfotený tu kliknúť na linky vo Figure 4)
Capinera, J. L. (ed.): Encyclopaedia of Entomology, 2008, str. 4140, 4142
Gordh, G. et al.: A Dictionary of Entomology, 2011, str. 1082
Willemstein, S. C.: An evolutionary basis for pollination ecology, 1987, str. 24
Bellows, T. S., Fisher, T. W.: Handbook of Biological Control: Principles and Aplications of Biological Control, 1999 , str. 459
Karl V. Krombein: Superfamily POMPILOIDEA. Dostupné online.

Kategória:Štíhlopáse